Kollár, Boris, predseda NR SR (2021-11-23):
Pani poslankyňa, o tomto určite nedám hlasovať. Pristúpime teraz k hlasovaniu o jednotlivých procedurálnych návrhoch. Najprv budeme hlasovať o procedurálnom návrhu pána poslanca Štefana Kuffu. Prosím, prezentujme sa a hlasujme. (Hlasovanie.) Prítomných 133 poslancov, za 48, proti 19, zdržalo sa 62, nehlasovali 4. Uvedený návrh pána poslanca sme neschválili. Teraz budeme hlasovať o procedurálnom návrhu pána poslanca Tomáša Tarabu. Prosím, prezentujme sa a hlasujeme. (Hlasovanie.) Prítomných 133 poslancov, za 47, proti 13, zdržalo sa 73. Ani tento návrh sme neschválili. Teraz dávam hlasovať o procedurálnom návrhu pána poslanca Urbana. Prosím, prezentujme sa a hlasujeme. (Hlasovanie.) Prítomných 133 poslancov, za 47, proti 4, zdržalo sa 81 poslancov, nehlasoval 1. Ani tento návrh sme neschválili. Tuná by som, pán poslanec, chcel vás upozorniť, že pán minister tu bude mať zákony a ja pevne verím, že v rozprave na tieto otázky nám odpovie. Aj mňa to veľmi zaujíma, akým spôsobom budú pristupovať a čo sa udialo v tom zdravotníctve. Takže určite budete mať možnosť sa priamo tunák v pléne dotazovať, aj keď neprešiel váš návrh. S ďalším procedurálnym, budeme hlasovať o ďalšom procedurálnom návrhu pána poslanca Petra Pellegriniho. Žiada slovenskú vládu uložiť ministrovi financií predložiť Národnej rade Slovenskej republiky bez zbytočného odkladu univerzálny odškodňovací zákon, a to v skrátenom legislatívnom konaní a ministrovi práce, sociálnych vecí, aby predložil na najbližšie zasadnutie vlády nariadenie, ktorým aktivizuje tzv. pandemickú OČR a po b) žiada vládu, aby s prísnymi pandemickými opatreniami schválila výraznú pomoc zo strany štátu jeho obyvateľom a podnikateľským subjektom. Prosím, prezentujme sa a hlasujeme. (Hlasovanie.) Prítomných 132 poslancov, za 50, proti 4, zdržalo sa 47 (74, pozn. red.), nehlasovali 4. Ani uvedený návrh pána poslanca Pellegriniho sme neschválili. Teraz budeme hlasovať o návrhu pána Roberta Fica, aby sme zaradili do programu schôdze návrh poslanca pána Tarabu. Prosím, prezentujme sa a hlasujeme. (Hlasovanie.) Prítomných 132 poslancov, za 47, proti 28, zdržalo sa 55, nehlasovali 2. Ani tento návrh pána poslanca Fica sme neschválili. Teraz budeme hlasovať o procedurálnom návrhu pána poslanca Richarda Takáča. Nech sa páči, prosím, prezentujme sa a hlasujeme. Jedná sa o výrazný neúnosný rast cien potravín, elektriky. (Reakcia z pléna.) Je to podstatná téma, pán predseda. (Hlasovanie.) Prítomných 133 poslancov, za 47, proti 19, zdržalo sa 67. Ani tento návrh sme neschválili. Teraz budeme hlasovať o procedurálnom návrhu pani poslankyne Sakovej o upozornení vlády na napätú situáciu na poľsko-bieloruskej hranici. Prosím, prezentujme sa a hlasujeme. (Hlasovanie.) Prítomných 133 poslancov, za 31, proti 1, zdržalo sa 99, nehlasovali 2. Ani tento návrh sme neschválili. Teraz budeme hlasovať o procedurálnom návrhu pána poslanca Gyimesiho, aby presunul návrh o Csemadoku na ďalšiu schôdzu. Prosím, prezentujme sa a hlasujeme. (Hlasovanie.) Prítomných 134 poslancov, za 129, proti 2, zdržali sa 3. Konštatujem, že uvedený návrh pána poslanca Gyimesiho sme schválili. Teraz budeme hlasovať o procedurálnom návrhu pána podpredsedu Juraja Blanára, aby sme zaradili do programu schôdze termínovaný bod: Informáciu predsedu vlády o pripravovaných opatreniach proti šíreniu vírusu covid-19. Prosím, prezentujme sa a hlasujeme. (Hlasovanie.) Prítomných 133 poslancov, za 47, proti 22, zdržalo sa 61, nehlasovali 3. Ani tento návrh sme neschválili. Teraz budeme hlasovať o procedurálnom návrhu pána poslanca Michala Šipoša. Jedná sa o štyri body, že sa školské zdravotné sestry, je to 658, a zákony z oblasti zdravotníctva – 704, 705, 758 zaradili na koniec programu schôdze pred bod 74 programu, je to kategorizácia liekov, 706. V druhom bode navrhuje, aby sa o 667, lesné kluby, hlasovalo až na konci schôdze. To je po hlasovaní o 706, aktuálne 74. bod programu schôdze. Tretí bod, aby sa prerokovalo verejné vodovody a kanalizácie termínovali na štvrtok 25. 11. 2021 hneď po hodine otázok. A aby sa prerokoval – 440, 447, 686 a 736 vládne návrhy ministerstva vnútra, aby sa termínovali na štvrtok 2. 12. o 9.00 hodine. Prosím, prezentujme sa a hlasujeme. Upozorňujem, že to vbehne medzi rozpočet. (Hlasovanie.) 134 prítomných, za 85, proti 13, zdržalo sa 34, nehlasovali 2. Konštatujem, že návrh pána poslanca Šipoša sme schválili. A máme tu posledný procedurálny návrh pána poslanca Borisa Susku. Žiada zaradiť do programu 51. schôdze bod: Nezákonné sledovanie a odpočúvanie opozičných politikov a prizvať na tento bod generálneho prokurátora. Prosím, prezentujme sa a hlasujme. (Hlasovanie.) Prítomných 134 poslancov, za 49, proti 25, zdržalo sa 58, nehlasovali 2. Ani tento návrh sme neschválili. Teraz dávam hlasovať o programe schôdze ako celku. Prosím, prezentujme sa a hlasujme. (Hlasovanie.) Prítomných 134 poslancov, za 89, proti 16, zdržalo sa 28, nehlasoval 1. Konštatujem, že sme program 51. schôdze Národnej rady schválili. Pani poslankyne, páni poslanci, tak ako určuje zákon o rokovacom poriadku, dnes budeme hlasovať o 17. hodine, v ďalších rokovacích dňoch budeme o prerokovaných bodoch programu hlasovať vždy o 11. a o 17. hodine, pokiaľ Národná rada nerozhodne inak. Nakoľko bola požiadavka zo strany opozície o päťminútovú prestávku, tak teraz vyhlasujem päťminútovú prestávku. (Prestávka.)